Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3205

f) Magas arányú cigány népességgel rendelkezõ térségek A magas arányban cigány népességgel rendelkezõ területek segítése sajátos megoldásokat kíván. A cigány népesség számának pontos meghatározásával kapcsolatos módszertani problémák ellenére kétségkívül megállapítható, hogy e nemzetiségi csoport megjelenése az országban területileg koncentrált, hagyományosan Északkelet-Magyarországon, illetve a Dél-Dunántúlon. A rendszerváltozást követõen felerõsödött a cigányság térbeli koncentrációja és vidékies slumokba kényszerülése, mivel jelentõs része elsõként szorult ki a korábbi ipari központok munkaerõpiacáról és a magas megélhetési költségek miatt a városokból. A leszakadó falvakból a magasabb státuszú, képzettebb cigány és nem cigány rétegek elvándoroltak, helyükre sokszor a városokból kiszorult rétegek költöztek be. A cigány népesség arányának növekedése felerõsítette a nem cigány népesség elköltözését a leszakadó falvakból, így ezekben a falvakban a népességcsere, az etnikai szegregáció felgyorsult. A jelenség gyakran egymás mellett lévõ falvakat, egész térségeket veszélyeztet, különösen erõsítve az etnikai alapú térbeli elkülönülést és ezzel együtt a területi esélyegyenlõség csorbulását. A cigányság térségi koncentrálódása a szegregáció erõsödésével jár. A társadalmi integrációt nagyban gátolja, ha térben elkülönül a cigány népesség. A térségi szegregáció megjelenésével a térbeli elkülönülés már nem csak településen belül, hanem települések között is jelentkezik, ami nagyobb probléma. Ezekben a térségekben a településközi kapcsolatok erõsítése elengedhetetlen. A magas termékenység, a magas és növekvõ gyermekszám és a cigányság alulképzettsége miatt különös figyelmet érdemel az oktatás mennyiségi és minõségi fejlesztése. A cigány gyermekek minél szélesebb körû, minél korábbi bevezetése az oktatási rendszerbe, illetve az iskolázottsági szint növelése megkívánja, hogy megfelelõ óvodai és általános iskolai hálózat legyen ezekben a térségekben. Ez lehetõséget nyújthat az alulképzettségbõl adódó munkaerõpiaci hátrányok leküzdésére, a társadalmi befogadás erõsítésére és az alkotásvágy, a kreativitás kifejlesztésére. Ezekben a térségekben a szervezett iskolai és iskolán kívüli alkotómunkára fektetett nagyobb hangsúly serkentheti a gyermekek alkotásvágyát és újraélesztheti a saját kultúrát, mely kölcsönös elismerést teremthet cigányok és nem cigányok között, segítve a társadalmi kohéziót. A cigány gyermekek iskolarendszerbe való szerves bevonásához szükséges a szülõk és az iskola közötti kapcsolat javítása, melyet cigány származású pedagógusok, pedagógus asszisztensek alkalmazása nagyban segíthet. Az elmaradott, magas arányú cigány népességgel rendelkezõ térségekben cigány szakértõk bevonásával komplex, integrált programok kidolgozása és alkalmazása szükséges, melyek segítik a közösségek önszervezõdését, illetve a cigány népesség társadalmi és munkaerõpiaci integrációját, és ezzel e térségek elmaradottságának az enyhítését. Részcélok, beavatkozási területek: – Az óvodai és általános iskolai ellátás minõségi és mennyiségi követelményekhez történõ igazítása, minél szélesebb rétegek korai bevonása az oktatási rendszerbe és a képzettség növelése. – A szülõk és az iskola közötti együttmûködés javítása, a gyermekek iskolai sikerességét támogató társadalmi környezet kialakítása, az esetlegesen gyengébb teljesítményû hátrányos helyzetû tanulók felzárkóztatása, lemorzsolódásuk megakadályozása. – Az alapfokú oktatás ellátásában cigány pedagógusok, pedagógus-asszisztensek részvételének erõsítése, képzésük és térségben maradásuk ösztönzése. – Ki kell alakítani a magasan képzett egészségügyi, szociális szakemberek és pedagógusok térségben maradásának és térségbe vonzásának rendszerét. – Az alkotómunka, a mûvészetek, kézmûvesség szerepének növelése iskolarendszeren belül és azon kívül. Az iskolai tanórákon kívüli közösségi programokon, szakkörökön való részvétel támogatása. – A helyi közösségek önszervezõdésének támogatása. – A térségi társadalmi-gazdasági kapcsolatok erõsítése, a cigányság térbeli kirekesztõdésének megakadályozása. – A cigány népesség foglalkoztatási helyzetének javítása érdekében integrált képzési, foglalkoztatási és szociális programok (foglalkoztatáshoz kapcsolt képzési programok, szociális ellátások munkaügyi, képzési feltételei). – Jövedelemkiegészítõ, fenntartható tájhasználat ösztönzése (földprogram, szervezett szociális erdõ- és tájhasználat). – A cigány népesség visszavezetése a munkaerõpiacra, hagyományos és modern, alternatív tevékenységek felélesztése, támogatása és a megfelelõ közvetítõ kereskedõi hálózat megteremtésének ösztönzése. – A szociális- és lakáskörülmények javítása, teleprehabilitációk, és az ebben való foglalkoztatás támogatása. IV. 7. Területi prioritások a szakpolitikák számára A területfejlesztési politikai és a regionális célkitûzések elérését csak a fejlesztéspolitikában érintett valamennyi minisztérium, ill. kormányzati szerv együttes koordinált tevékenysége biztosíthatja. Ehhez a szakpolitikák területi összehangolása, az egyes ágazatok „tértudatossá” válása szükséges. Az Országos területfejlesztési koncepcióban rögzített célok érvényesítéséhez szakterületenként megfogalmazódnak azok a feladatok, melyek figyelembevételével a különbözõ fejlesztési területeken megvalósuló politikák hozzájárulhatnak a területi célkitûzésekhez.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes